home


 * ACTIVITAT 2 - CASOS PER RESOLDRE**

//**(Per resoldre qualsevol dubte de l'activitat podeu fer servir el Fòrum de Participants en el curs)**// A continuació podeu trobar els casos/situacions que heu de resoldre en grup. Heu de resoldre 2. El primer cas que l'heu de resoldre obligatòriament, consisteix en fer un anàlisi d'un enunciat real d'una activitat col·laborativa d'una assignatura. L'altre cas que heu de resoldre l'haureu d'escollir entre la situació que planteja el Cas 2 o la del Cas3.

RECORDEU!!

**Cada grup té el seu espai, tot i així podreu visualitzar el contingut dels altres grups (no el podreu modificar).**

CASOS

**CAS 1. PUNTS FORTS I FEBLES D'UNA ACTIVITAT COL·LABORATIVA **

//Analitzeu els plantejaments de la següent activitat, //



**1. Discutiu en el fòrum, a partir dels vostres coneixements i criteris, què us sembla l’activitat en general i feu una taula a la vostra pàgina de la wiki amb els punts forts i febles del plantejament col·laboratiu que fa l’activitat.**

**2. Descriviu a la wiki quins aspectes milloraríeu i com dels plantejaments de l’activitat. Heu de saber que el professor que la va dissenyar diu que es produeix massa repartiment de tasques entre els components del grup i potser li sembla que es produeix poca col·laboració i construcció conjunta.**


 * CAS 2. "PROBLEMES COL·LABORATIUS" **

//Fa 6 dies que ha començat una activitat col·laborativa en grups de 4 estudiants en el campus virtual de la UB (Moodle) proposada per Maria Esquerra, la professora. La primera part de l'activitat que ha proposat consisteix en analitzar un text que té diferents conceptes explicats per l'autor. A partir de la lectura i l’anàlisi del text els estudiants han d'acordar dins de cada grup la selecció de 2 dels conceptes explicats al text i la cerca d'informació en relació a aquests conceptes (principalment en Internet), per tal de que cada grup faci un document en el Google.docs desenvolupant aquests 2 conceptes. La segona part de l'activitat consistirà en desenvolupar un projecte (podria ser en qualsevol àmbit). Per desenvolupar aquesta activitat la professora Maria ha posat a la disposició de cada grup d'estudiants un fòrum i un xat. En el grup 4 (Els bandolers), Maria detecta en les discussions del grup que no es posen d'acord en la selecció dels conceptes. Un dels estudiants (estudiant A) del grup opta per defensar que s’escollin 2 conceptes que semblen, segons ell, molt interessants. Una altra membre del grup diu que els conceptes que vol escollir l'estudiant A són molt complicats i ella vol escollir 2 que els hi semblen més fàcils. Pels missatges que s'han enviat sembla que la situació s'embolica i no es posen d'acord. //

**1. ¿Com penseu que Maria podria haver previst aquestes situacions i quines característiques podria haver afegit a l'enunciat de l'activitat col·laborativa per tal que aquestes situacions no es donessin?.**

**2. Escriviu un missatge (estratègic) per enviar al grup i intenteu proposar alguna cosa per redreçar la situació.**

___

**CAS 3. AVALUACIÓ DE LES ACTIVITATS COL·LABORATIVES. **

// Josep Ferreres, professor de Química orgànica, ha dissenyat i posat en pràctica una activitat d'aprenentatge col·laboratiu en el que els estudiants de cada grup (5 estudiants per grup) havien de fer un projecte de desenvolupament tecnològic per un laboratori. Una vegada finalitzada l’activitat del projecte i presentat a la resta del grup (els estudiants havien de presentar una memòria del projecte i fer una presentació a la resta del grup mitjançant l'eina de presentació prezi ( [|www.prezi.com]) penjant-la amb un comentari dins del Moodle de l’assignatura. Una vegada qualificat a cada grup amb el criteri de posar la mateixa nota a tots els integrants, el professor Josep rep un missatge d'una estudiant que li expressa la seva disconformitat amb el sistema d’avaluació, ja que ha estat injust a l'assignar la mateixa nota a tothom, doncs creu que ella ha treballat més que la resta del grup. El professor Josep Ferreres sap que vosaltres heu fet un curs d’aprenentatge i treball col·laboratiu en entorns virtuals i us envia un missatge demanant-vos la vostra opinió. Què li diríeu en relació a aquest tema? //

**1. Escriviu un missatge al vostre col·lega Josep Ferreres contestant la seva consulta.**